შავი ერნანდესი
შავიერ „შავი“ ერნანდეს ი კრეუსი (კატ. Xavier "Xavi" Hernández i Creus [ˈʃaβi]; დ. 25 იანვარი, 1980, ტერასა, კატალონია, ესპანეთი) — ესპანელი ყოფილი ფეხბურთელი, ამჟამად კატალონიის „ბარსელონის“ მთავარი მწვრთნელი. შავი არის ერთ-ერთი ყველაზე ტიტულოვანი ფეხბურთელი, საკლუბო და სანაკრებო დონეზე ერთხელ მაინც მოგებული აქვს თითქმის ყველა ის ტურნირი სადაც უთამაშია, „ბარსელონას“ რიგებში: ესპანეთის ჩემპიონატი, ესპანეთის თასი, უეფა-ს ჩემპიონთა ლიგა, მსოფლიოს საკლუბო საფეხბურთო ჩემპიონატი. ესპანეთის ნაკრების რიგებში კი მსოფლიოს და ევროპის ჩემპიონატები. ასევე უამრავი ინდივიდუალური საფეხბურთო ჯილდოს მფლობელია და თავისი თანამედროვეობის მსოფლიოს საუკეთესო გამთამაშებლად ითვლებოდა.